344 
de ferske Vande ogsaa her havde gjort deres Indflydelse gældende 
og faaet Bugt med denne indvandrede Havforms Larvestadium, saa- 
ledes som det jo er Tilfældet med saa mange andre indvandrede 
Havformer. Desværre lykkedes det mig ikke i den korte Tid, jeg 
opholdt mig ved Skanderborg Sø, at finde Larven, og først i Efter- 
aaret 1896 genfandt jeg Paludicella (Bondedammen, Helsingør) i 
saa. stort Antal, at jeg kunde have Haab om at finde Larverne; da 
var det imidlertid for sent paa Aaret. 
Hvad Fredericella og Plumatella fruticosa angaar, har jeg 
iagttaget disse to Former hele Aaret igennem paa to Lokaliteter 
nær Frederiksborg, og i 2 Aar har jeg fra April til November 
temmelig regelmæssig tilset disse Kolonier hver l4åde Dag. Jeg 
kan med Sikkerhed sige, at Kolonierne påa disse to Steder i Aarene 
1893 og 94 absolut ikke have produceret Larver, og ved Under- 
søgelse af Kolonier, som jeg til forskellig Tid har indsamlet paa 
mine Rejser, maa jeg formode, at heller ikke disse have haft nogen 
Kønsperiode. i 
Disse Iagttagelser ere ved første Øjekast i stærk Strid med 
dem, der ere blevne anstillede af Allman og Braem, og dog ere 
de vel beset i Overensstemmelse med disses. Hos os spire nemlig 
Statoblasterne efter Iagttagelse paa flere forskellige Steder ikke før 
c. 15. Juni for Pl. fruticosa's og c. 1. Juni for Fredericella's Ved- 
kommende, medens Kolonierne efter Kraepelins og Allmans An- 
givelse netop staa i deres fuldeste Flor i Juni—Juli Maaned. Efter 
Kraepelin spire Fredericella-Statoblasterne i Tyskland i Begyndelsen 
af Maj. Saa store Fredericella- Kolonier, som den Tab. I, Fig. 2 
aftegnede, ses her i Landet ikke før August—September. Medens 
Kraepelin angiver, at Statoblasterne først komme til Udvikling i 
Kolonierne i Slutningen af Juli, har jeg fundet dem allerede de 
sidste Dage af Juni, altsaa i ganske spæde Kolonier. - Jeg er derfor 
af den Formening, at det er de koldere Klimatforhold, specielt den 
kortere Sommer, der virker hæmmende påa den kønnede Formering, 
et Forhold, som vi skulle se er i Overensstemmelse med, hvad vi 
finde ogsaa hos andre Bryozoer. 
